CELEX: 32014D0850
Language: hu
Date: 2014-11-26 00:00:00
Title: 2014/850/EU, Euratom: A Bizottság végrehajtási határozata ( 2014. november 26. ) Írországnak a héa-sajátforrások alapjának kiszámításához bizonyos közelítő becslések alkalmazására való felhatalmazásáról szóló 2010/5/EU, Euratom határozat módosításáról (az értesítés a C(2014) 8932. számú dokumentummal történt)

28.11.2014   
            
            
               HU
            
            
               Az Európai Unió Hivatalos Lapja
            
            
               L 343/44
            
         A BIZOTTSÁG VÉGREHAJTÁSI HATÁROZATA
   (2014. november 26.)
   Írországnak a héa-sajátforrások alapjának kiszámításához bizonyos közelítő becslések alkalmazására való felhatalmazásáról szóló 2010/5/EU, Euratom határozat módosításáról
   
      
         (az értesítés a C(2014) 8932. számú dokumentummal történt)
      
   
   (Csak az angol nyelvű szöveg hiteles)
   
      (2014/850/EU, Euratom)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 371. cikke alapján Írország továbbra is mentesítheti az irányelv X. mellékletének B. részében említett ügyleteket, amennyiben 1978. január 1-jén mentesítette azokat; a fenti ügyleteket figyelembe kell venni a héa-sajátforrások alapjának meghatározásához.
            
         
               (2)
            
            
               2014. április 28-i levelében (3) Írország a Bizottság arra vonatkozó felhatalmazásának meghosszabbítását kérte, hogy a 2006/112/EK irányelv X. melléklete B. részének 10. pontjában említett ügyletek héa-sajátforrás alapjának kiszámításához a 2018-as pénzügyi évig bezárólag bizonyos közelítő becsléseket alkalmazhasson. Írországot fel kell hatalmazni arra, hogy továbbra is bizonyos közelítő becsléseket alkalmazhasson a héa-sajátforrás alapjának kiszámításához.
            
         
               (3)
            
            
               Az átláthatóság és a jogbiztonság érdekében helyénvaló korlátozni az engedély alkalmazhatóságának időtartamát.
            
         
               (4)
            
            
               Ezért a 2010/5/EU, Euratom bizottsági határozatot (4) ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/5/EU, Euratom határozat 2. cikkének helyébe a következő szöveg lép:
   
      „2. cikk
      Ezt a határozatot 2009. január 1-jétől2018. december 31-ig kell alkalmazni.”
   
   2. cikk
   Ennek a határozatnak Írország a címzettje.
   
      Kelt Brüsszelben, 2014. november 26-án.
      
         
            a Bizottság részéről
         
         Kristalina GEORGIEVA
         
            alelnök
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
   
      (3)  Ares(2014) 1328060.
   
      (4)  A Bizottság 2009. december 22-i 2010/5/EU, Euratom határozata Írországnak a héa-sajátforrások alapjának kiszámításához bizonyos közelítő becslések alkalmazására való felhatalmazásáról (HL L 3., 2010.1.7., 19. o.).